NEX ป้ายต่อไปเป็นกำไร
เทรนด์รถยนต์ไฟฟ้าหรือรถยนต์ EV ที่กำลังมาแรง บวกกับนโยบายภาครัฐที่เร่งส่งเสริมและสนับสนุนเต็มสูบ ทำให้หุ้นที่เกี่ยวข้องกับ EV เปล่งรัศมีมากขึ้น
เทรนด์รถยนต์ไฟฟ้าหรือรถยนต์ EV ที่กำลังมาแรง บวกกับนโยบายภาครัฐที่เร่งส่งเสริม สนับสนุนเต็มสูบ ทำให้หุ้นที่เกี่ยวข้องกับ EV เปล่งรัศมีมากขึ้น
2 ต.ค. 2565

คุณค่าบริษัท
เทรนด์รถยนต์ไฟฟ้าหรือรถยนต์ EV ที่กำลังมาแรง บวกกับนโยบายภาครัฐที่เร่งส่งเสริมและสนับสนุนเต็มสูบ ทำให้หุ้นที่เกี่ยวข้องกับ EV เปล่งรัศมีมากขึ้น หนึ่งในนั้นคือ บริษัท เน็กซ์ พอยท์ จำกัด (มหาชน) หรือ NEX ที่ทำธุรกิจผลิตและจำหน่ายรถโดยสารพลังงานไฟฟ้า ซึ่งในช่วงหลายปีที่ผ่านมาประสบปัญหาขาดทุนซ้ำซาก จะสามารถลืมตาอ้าปากได้สักที
โดยมีการคาดการณ์กันว่าผลการดำเนินงานของ NEX ในปีนี้จะมีรายได้ประมาณ 8,000 ล้านบาท และสามารถล้างขาดทุนสะสมที่มีอยู่ 400 ล้านบาท ได้หมดภายในปี 2565 และในปี 2566 NEX จะมีรายได้เติบโตมากกว่าปีนี้เกินกว่า 100% และสามารถทำกำไรได้
ส่วนปัจจัยที่จะมาสนับสนุนผลประกอบการ หลัก ๆ จะมาจากรายได้จากบริษัท แอ๊บโซลูท แอสเซมบลี จำกัด (เป็นบริษัทร่วมทุนระหว่าง NEX กับบริษัท พลังงานบริสุทธิ์ จำกัด (มหาชน) หรือ EA โดย NEX ถือหุ้น 45% และ EA ถือหุ้น 55%) เป็นโรงงานผลิตยานยนต์ไฟฟ้า (EV) เชิงพาณิชย์แบบครบวงจร กำลังการผลิตที่ 9,000 คันต่อปี
โดยปีนี้มียอดคำสั่งซื้อ (ออเดอร์) รถโดยสาร EV ที่ 3,195 คัน และมีแผนส่งมอบรถโดยสารให้แก่บริษัท ไทย สมายล์ บัส จำกัด ผู้รับสัมปทานเดินรถองค์การขนส่งมวลชนกรุงเทพ (ขสมก.) 77 เส้นทาง รวม 1,250 คัน ซึ่งเดือนสิงหาคมได้ส่งมอบแล้ว 153 คัน เดือนกันยายนนี้ส่งมอบอีก 248 คัน, เดือนตุลาคม ส่งมอบ 255 คัน เดือนพฤศจิกายน 299 คัน และเดือนธันวาคม อีก 295 คัน
ส่วนรถโดยสาร EV ที่เหลืออีก 1,945 คัน (แบ็กล็อก) จะทยอยส่งมอบให้ลูกค้าครบทั้งหมดในปี 2566 และตั้งเป้าว่าจะหาออเดอร์เพิ่มให้ได้อีกว่า 3,000 คัน รวมกับแบ็กล็อกเป็น 5,000 คัน อีกทั้งตั้งเป้ามีออเดอร์รถบรรทุกไฟฟ้าประเภทรถหัวลากอีก 10,000 คัน รวมเป้าออเดอร์ปี 2566 ทั้งหมดเป็น 15,000 คัน ซึ่งปัจจุบันมีผู้ประกอบการรายใหญ่ในไทยที่ใช้รถบรรทุกหัวลาก 20 ราย และขณะนี้ NEX ได้เจรจาแล้ว 7-8 ราย โดยจะมีการลงนามในคำสั่งซื้อทั้งหมดภายในปีนี้ นอกจากนี้ในปี 2566 บริษัท แอ๊บโซลูทฯ ยังมีแผนผลิตและเปิดตัวรถกระบะ EV แบบ 4 ประตู ภายใต้แบรนด์ MINE ด้วย
ทั้งนี้ บริษัท แอ๊บโซลูทฯ จะสร้างรายได้ให้ NEX ใน 3 ทางด้วยกัน ได้แก่ รายได้จากการถือหุ้น 45% รายได้จากการที่ NEX เป็นตัวแทนจำหน่าย ซึ่งจะมีส่วนต่างกำไรอีกประมาณ 5% และบริการซ่อมบำรุงหลังการขาย ซึ่งเฉลี่ยแล้วรถ EV จะมีค่าซ่อมบำรุงที่กิโลเมตรละ 3 บาท และวิ่งขั้นต่ำประมาณ 230 กิโลเมตรต่อคันต่อวัน
เท่ากับว่า บริษัท แอ๊บโซลูทฯ จะเป็นเรือธงในการปั๊มรายได้และกำไรให้กับ NEX นั่นเอง
…
รายชื่อผู้ถือหุ้นใหญ่
รายชื่อกรรมการ